polyglot-tagger/wikipedia-language-snippets-filtered huggingface dataset:
ವಿಲಿಯಮ್ ವರ್ಡ್ಸ್‌ವರ್ತ್: - ಇಂಗ್ಲಿಷ್ ರೊಮ್ಯಾಂಟಿಕ್ ಕಾವ್ಯ ಪರಂಪರೆಗೆ ಸೇರಿದವನು. ವರ್ಡ್ಸ್‌ವರ್ತ್ ಬದುಕಿದ್ದುದು ೧೭೭೦-೧೮೫೦ರ ಅವಧಿಯಲ್ಲಿ, ಈ ಎಂಬತ್ತು ವರ್ಷಗಳ ಜೀವನದಲ್ಲಿ ಆತ ಐವತ್ತು ವರ್ಷಗಳಷ್ಟು ಕಾಲ ಕಾವ್ಯಕೃಷಿ ನಡೆಸಿದ. ಮೊದಲನೆಯಾಗಿ ' ' ಎಂಬ ಪದ್ಯ,ವನ್ನು ವರ್ಡ್ಸ್‌ವರ್ತ್ ರಚಿಸಿದನು. ಇದು ಲೂಸಿ ಹುಡುಗಿಯ ಬಗ್ಗೆ ಇರುವ ಪದ್ಯ. ಈ ಕಾಲ್ಪನಿಕ ವ್ಯಕ್ಯಿಯನ್ನು ಕೇಂದ್ರವಾಗಿಟ್ಟುಕೊಂಡು ಬರೆದ ಹಲವು ಪದ್ಯಗಳ ಒಟ್ಟು ಗೊಂಚಲನ್ನು 'ಲೂಸಿ ಪದ್ಯಗಳು' ಎಂದು ಗುರುತಿಸುವುದು ರೂಢಿಯಿದೆ.
ವಿಲಿಯಮ್ ವರ್ಡ್ಸ್‌ವರ್ತ್ ನ ಒಂದು ಭಾಗ್ಯವೆಂದರೆ, ಆತನ ವೈಯಕ್ತಿಕ ಜಗತ್ತು ಮತ್ತು ಸಾಮಾಜಿಕ ಜಗತ್ತುಗಳೆರಡೂ ಅತೀವ ಕ್ಷೋಭೆಯಲ್ಲಿದ್ದ ಕಾಲದಲ್ಲು. ಆತ ಸಾಮಾನ್ಯ ಮನುಷ್ಯರ ಬಗ್ಗೆ ಹೊಂದಿದ್ದ ವಿಶ್ವಾಸವನ್ನು ಮಾತ್ರ ಕಳೆದುಕೊಳ್ಳಲಿಲ್ಲ. ಹಾಗೆ ನೋಡಿದರೆ ಆ ವಿಶ್ವಾಸ ಇನ್ನಷ್ಟು ಅಚಲವೆ ಆಗುತ್ತ ನಡೆಯಿತು.ಮತ್ತದು ಒಟ್ಟೂ ಕವಿವೃಂದದಲ್ಲಿ ಮಾತ್ರವಲ್ಲದೆ ಅವನೇ ಉದ್ಘಾಟಿಸಿದ ಆಂಗ್ಲ ರೊಮ್ಯಾಂಟಿಕ್ ಕಾವ್ಯ ಪಂಥದೊಳಗೂ ಅವನಿಗೊಂದು ಅನನ್ಯತೆಯನ್ನು ತಂದುಕೊಟ್ಟಿತು.
1795ರಲ್ಲಿ ವರ್ಡ್ಸ್ ವರ್ತರು ಕೊಲೆರಿಡ್ಜ್ ಅವರನ್ನು ಭೇಟಿ ಮಾಡಿದರು. ಆ ವೇಳೆಗೆ ಅವರಿಗೆ ಅವರ ವಂಶಪಾರಂಪರ್ಯ ಆಸ್ಥಿ ದೊರಕಿ ರೇಸ್ ಡೌನ್ ಡೋರ್ಸೆಟ್ ಎಂಬಲ್ಲಿ ತಮ್ಮ ಸಹೋದರಿ ಡೋರ್ತಿ ಜೊತೆಯಲ್ಲಿ ನೆಲೆಸುವಂತಾಗಿತ್ತು. ಕೊಲೆರಿಡ್ಜ್ ನೀಡಿದ ಪ್ರೋತ್ಸಾಹ ಮತ್ತು ಪರಿಸರದೊಂದಿಗಿನ ಆಪ್ತವಾದ ಬದುಕಿನ ದೆಸೆಯಿಂದಾಗಿ ವರ್ಡ್ಸ್ ವರ್ತರು 1797ರಲ್ಲಿ ತಮ್ಮ ಮಾಸ್ಟರ್ ವರ್ಕ್ ಎನಿಸಿರುವ “ಲಿರಿಕಲ್ ಬಲ್ಲಾಡ್ಸ್” ಕೃತಿಯನ್ನು ಹೊರತಂದರು. 1798ರಲ್ಲಿ ಸುದೀರ್ಘವೂ, ಆತ್ಮಚರಿತ್ರೆ ಸ್ವರೂಪದ್ದೂ ಆದ ಕಾವ್ಯವನ್ನು ರಚಿಸಲು ಪ್ರಾರಂಭಿಸಿ 1805ರ ವರ್ಷದಲ್ಲಿ ಮುಕ್ತಾಯಗೊಳಿಸಿದರು. ಈ ಕೃತಿಯನ್ನು ‘ದಿ ಪ್ರೆಲ್ಯೂಡ್’ಎಂಬ ಹೆಸರಿನಿಂದ ವರ್ಡ್ಸ್ ವರ್ತರ ನಿಧನಾನಂತರದಲ್ಲಿ 1850ರ ವರ್ಷದಲ್ಲಿ ಪ್ರಕಟಿಸಲಾಯಿತು.
ವಿಲಿಯಂ ವರ್ಡ್ಸ್ ವರ್ತ್ ಏಪ್ರಿಲ್ 7, 1770ರಂದು ಇಂಗ್ಲೆಂಡಿನ ಲೇಕ್ ಜಿಲ್ಲೆಯ ಕಾಕರ್ ಮೌತ್ ಎಂಬಲ್ಲಿ ಜನಿಸಿದರು. ಅವರ ತಂದೆ ಜಾನ್ ವರ್ಡ್ಸ್ ವರ್ತ್ ಕಾನೂನು ತಜ್ಞರಾಗಿದ್ದರು. ತಾನು ಬೆಳೆದ ಪ್ರದೆಶದಲ್ಲಿ ವಿಶಾಲವಾಗಿ ಹರಡಿಕೊಂಡಿದ್ದ ಹುಲ್ಲುಗಾವಲು ಪ್ರದೇಶ ಅವರಿಗೆ ಪ್ರಕೃತಿ ಪ್ರೇಮ ಹುಟ್ಟಲು ಪ್ರೇರಕವೆನಿಸಿತು. ಅವರಿಗಿದ್ದ ಈ ಪ್ರಕೃತಿ ಪ್ರೇಮ ಅವರ ಕಾವ್ಯಗಳಲ್ಲಿ ಪ್ರಕಾಶಿಸಿದೆ. ಆಚಾರ್ಯ ಬಿ. ಎಂ. ಶ್ರೀ ಅವರು ಕನ್ನಡೀಕರಿಸಿರುವ ‘’ ಎಂಬ ಕವನ ‘ಮಳೆಬಿಲ್ಲು’ ಎಂಬ ಹೆಸರಿನಲ್ಲಿ ಇಂತಿದೆ:
1790ರ ಬೇಸಿಗೆ ರಜೆಯಲ್ಲಿ ವರ್ಡ್ಸ್ ವರ್ತ್ ಅವರು ಕ್ರಾಂತಿಯ ಹೆಜ್ಜೆ ಹಾಕಿದ್ದ ಫ್ರಾನ್ಸ್ ಮತ್ತು ಸ್ವಿಟ್ಜರ್ಲ್ಯಾಂಡ್ ಪ್ರದೇಶಗಳಲ್ಲಿ ಪ್ರವಾಸ ಕೈಗೊಂಡಿದ್ದರು. ಎರಡನೇ ಬಾರಿ ಅವರು ಫ್ರಾನ್ಸಿಗೆ ಭೇಟಿ ಕೊಟ್ಟ ಸಂದರ್ಭದಲ್ಲಿ ಅನ್ನೆಟ್ ವಾಲ್ಲನ್ ಎಂಬಾಕೆಯನ್ನು ಪ್ರೇಮಿಸಿದ ವರ್ಡ್ಸ್ ವರ್ತರಿಗೆ ಆನ್ ಕರೋಲಿನ್ ಎಂಬ ಪುತ್ರಿ ಜನಿಸಿದಳು. ಈ ಗೌಪ್ಯ ಪ್ರೇಮ ಸಂಬಂಧವೇ ಅವರ “ವಾಡ್ರಾಕೂರ್ ಅಂಡ್ ಜೂಲಿಯಾ” ಪದ್ಯದ ವಸ್ತುವಾಗಿತ್ತು.
ತಮ್ಮ ಚಿಕ್ಕಪ್ಪಂದಿರ ಬೆಂಬಲದಿಂದ ಸ್ಥಳೀಯ ಶಾಲೆಗೆ ಹೋದ ವರ್ಡ್ಸ್ ವರ್ತ್ ಮುಂದೆ ಕೆಂಬ್ರಿಡ್ಜ್ ವಿಶ್ವವಿದ್ಯಾಲಯದಲ್ಲಿ ಓದಿದರು. 1787ರಲ್ಲಿ ‘ದಿ ಯೂರೋಪಿಯನ್ ಮ್ಯಾಗಜೈನಿಗೆ ಸಾನೆಟ್ಟುಗಳನ್ನು ಮೂಡಿಸುವುದರ ಮೂಲಕ ವರ್ಡ್ಸ್ ವರ್ತ್ ಅವರ ಬರವಣಿಗೆ ಲೋಕ ಮೊದಲುಗೊಂಡಿತು. ಅದೇ ವರ್ಷದಲ್ಲಿ ಅವರು ಕೇಂಬ್ರಿಡ್ಜ್ನಲ್ಲಿ ಸೈಂಟ್ ಜಾನ್ ಕಾಲೇಜು ಸೇರಿ 1791ರಲ್ಲಿ ಬಿ.ಎ ಪದವಿಯನ್ನು ಪೂರ್ಣಗೊಳಿಸಿದರು.
ಬ್ರಿಟಿಷ್ ಮಹಾಕವಿ ವಿಲಿಯಂ ವರ್ತ್, ಇಂಗ್ಲಿಷ್ ರೊಮಾಂಟಿಕ್ ಕಾವ್ಯ ಯುಗದ ಪ್ರವರ್ತಕರಲ್ಲಿ ಪ್ರಮುರೆನಿಸಿದವರು. ಸಾಮ್ಯುಯಲ್ ಟೇಲರ್ ಕೊಲೆರಿಡ್ಜ್ ಸಹಯೋಗದಲ್ಲಿ 1798ರಲ್ಲಿ ಅವರು ಪ್ರಕಟಿಸಿದ ‘ಲಿರಿಕಲ್ ಬಲ್ಲಾಡ್ಸ್’ ರೊಮಾಂಟಿಕ್ ಯುಗಕ್ಕೆ ಪ್ರಾರಂಭ ನೀಡಿದ ಕೃತಿಗಳಲ್ಲೊಂದು.
1843ರ ವರ್ಷದಲ್ಲಿ ರಾಬರ್ಟ್ ಸೌತೀ ಅವರ ಕಾಲಾನಂತರದಲ್ಲಿ ವರ್ಡ್ಸ್ ವರ್ತರನ್ನು ಅವರ ಜೀವಿತಾವಧಿಯವರೆಗಿನ ಇಂಗ್ಲೆಂಡಿನ ಪೋಯೆಟ್ ಲಾರಿಯೆಟ್ ಎಂದು ಹೆಸರಿಸಿ ಗೌರವಿಸಲಾಯಿತು. ವರ್ಡ್ಸ್ ವರ್ತರು ಏಪ್ರಿಲ್ 23, 1850ರಲ್ಲಿ ನಿಧನರಾದರು.
ಮ್ಯಾಗ್ನಿಟ್ಯೂಡ್, ಆಯಾಮಗಳನ್ನು ಘಟಕಗಳು, ಮತ್ತು ಅನಿಶ್ಚಿತತೆ ಒಳಗೊಂಡಿದೆ ಮಾಪನದ ಮಟ್ಟದ ಯಾವುದೇ ಅಳತೆಯ ಕೆಳಗಿನ ಮೆಟಾ ಮಾಪನ ಮಾನದಂಡಗಳು ಮೌಲ್ಯಗಳನ್ನು ಭಾವಿಸಬಹುದು. ಸಹ ಸ್ಪಷ್ಟ ಗುಣಾತ್ಮಕ ಹೋಲಿಕೆ ಅಥವಾ ವ್ಯತ್ಯಾಸ ಪ್ರಕರಣಗಳಲ್ಲಿ, ಪರಿಮಾಣಾತ್ಮಕ ಮಾಪನ ಮೂಲಕ ಹೆಚ್ಚಿದ ನಿಖರ ಸಾಮಾನ್ಯವಾಗಿ ಪ್ರತಿಕೃತಿ ಸಹಾಯ ಮಾಡಲು ಆದ್ಯತೆ ಇದೆ. ಉದಾಹರಣೆಗೆ, ವಿವಿಧ ಬಣ್ಣಗಳನ್ನು ಎರಡೂ ಬೆಳಕಿನ ಅಥವಾ "ಹಸಿರು" ಮತ್ತು ಸಾಮಾನ್ಯವಾಗಿ ವಿವಿಧ ಜನರು ವಿಭಿನ್ನವಾಗಿ ಅರ್ಥೈಸಿಕೊಳ್ಳಲಾಗಿದೆ "ನೀಲಿ" ಎಂದು ಗುಣಾತ್ಮಕ ಪದಗಳ ತರಂಗಾಂತರಗಳ ಆಧಾರದಲ್ಲಿ ಕಾರ್ಯಗತಗೊಳಿಸಿದ ಮಾಡಬಹುದು.
ಕಿಲೋಗ್ರಾಂ,ಮೀಟರ್,ಕ್ಯಾಂಡಿಲ,ಎರಡನೇ,ಆಂಪಿಯರ್,ಕೆಲ್ವಿನ್,ಮತ್ತು ಮೋಲ್ ಅಳತೆಗಳು ಸಾಮಾನ್ಯವಾಗಿ ಏಳು ಮೂಲಭೂತ ಘಟಕಗಳು ಹೊಂದಿರುವ ವ್ಯವಸ್ಥೆಯನ್ನು ಮಾಡಲಾಗುತ್ತದೆ . ಈ ಘಟಕಗಳ ಆರು ಉಪಕರಣ ಮುಕ್ತ ಪ್ರಮಾಣಿತ ಸೇವೆಸಲ್ಲಿಸುತ್ತದೆ ನಿರ್ದಿಷ್ಟ ಭೌತಿಕ ವಸ್ತುವನ್ನು ಉಲ್ಲೇಖವಿಲ್ಲದೆಯೇ ವ್ಯಾಖ್ಯಾನಿಸಲಾಗಿದೆ. ಒಂದು ಉಳಿದ ಘಟಕ ವ್ಯಾಖ್ಯಾನ , ಕಿಲೋಗ್ರಾಂ ಇನ್ನೂ ಪ್ಯಾರಿಸ್ ಹೊರಗೆ ನಿಲ್ಲುತ್ತದೆ ಇದು ಕಲಾಕೃತಿ ಮೂರ್ತಿವೆತ್ತಂತೆ ಇದೆ . ಅಂತಿಮವಾಗಿ, ಇದು ಹೊಸ ಎಸ್ಐ ವ್ಯಾಖ್ಯಾನಗಳು ಏಕರೂಪದಲ್ಲಿ ಉಪಕರಣ ಮುಕ್ತ ಆಶಿಸಲಾಗಿದೆ.
ಕಿಲೋಗ್ರಾಂ,ಮೀಟರ್,ಕ್ಯಾಂಡಿಲ,ಎರಡನೇ,ಆಂಪಿಯರ್,ಕೆಲ್ವಿನ್, ಮತ್ತು ಮೋಲ್ ಅಳತೆಗಳು ಸಾಮಾನ್ಯವಾಗಿ ಏಳು ಮೂಲಭೂತ ಘಟಕಗಳು ಹೊಂದಿರುವ ವ್ಯವಸ್ಥೆಯನ್ನು ಮಾಡಲಾಗುತ್ತದೆ . ಈ ಘಟಕಗಳ ಆರು ಉಪಕರಣ ಮುಕ್ತ ಪ್ರಮಾಣಿತ ಸೇವೆಸಲ್ಲಿಸುತ್ತದೆ ನಿರ್ದಿಷ್ಟ ಭೌತಿಕ ವಸ್ತುವನ್ನು ಉಲ್ಲೇಖವಿಲ್ಲದೆಯೇ ವ್ಯಾಖ್ಯಾನಿಸಲಾಗಿದೆ ಒಂದು ಉಳಿದ ಘಟಕ ವ್ಯಾಖ್ಯಾನ , ಕಿಲೋಗ್ರಾಂ ಇನ್ನೂ ಪ್ಯಾರಿಸ್ ಹೊರಗೆ ನಿಲ್ಲುತ್ತದೆ ಇದು ಕಲಾಕೃತಿ ಮೂರ್ತಿವೆತ್ತಂತೆ ಇದೆ. ಅಂತಿಮವಾಗಿ,ಇದು ಹೊಸ ಎಸ್ಐ ವ್ಯಾಖ್ಯಾನಗಳು ಏಕರೂಪದಲ್ಲಿ ಉಪಕರಣ ಮುಕ್ತ ಆಶಿಸಲಾಗಿದೆ.
ವ್ಯವಸ್ಥೆಯಲ್ಲಿ ಏಳು ಬೇಸ್ ಘಟಕಗಳು.ಬಾಣ ಘಟಕಗಳಿಂದ ಆಧರಿಸಿರುವ ಆ ತೋರಿಸಲು ಮಾಜಿ ಹೆಚ್ಚಳದ ನಿಖರತೆಯನ್ನು,ಆದ್ದರಿಂದ ನಂತರದ ತಿನ್ನುವೆ ನಿಖರತೆ ಎಂದು.
ಫಿಯೆಟ್ ಸ್ವತಂತ್ರ ಪ್ರಾಯೋಗಿಕ ಮಾನಕದ ಎಸ್ಐ ಮೂಲ ಘಟಕ ಷರತ್ತು ಪ್ರಸ್ತಾಪವು ಒಂದು ರೋಹಿತದ ಗೆರೆ ತರಂಗಾಂತರ ವಿಷಯದಲ್ಲಿ ಮೀಟರ್ ವ್ಯಾಖ್ಯಾನಿಸಲು ಪ್ರಸ್ತಾಪಿಸಿದ ಚಾರ್ಲ್ಸ್ ಸ್ಯಾಂಡರ್ಸ್ ಪಿಯರ್ಸ್ ಮೂಲಕ. ಈ ನೇರವಾಗಿ ಮೈಕೆಲ್ಸನ್ - ಮಾರ್ಲೆ ಪ್ರಯೋಗ ಪ್ರಭಾವ ; ಮೈಕೆಲ್ಸನ್ ಮತ್ತು ಮಾರ್ಲೆ ಪಿಯರ್ಸ್ ಉಲ್ಲೇಖ,ಮತ್ತು ತನ್ನ ವಿಧಾನದ ಮೇಲೆ ಸುಧಾರಿಸಲು.
ಆರ್ಟಿಫ್ಯಾಕ್ಟ್ ಮುಕ್ತ ವ್ಯಾಖ್ಯಾನಗಳು ಹಾನಿಗೊಳಗಾಗಬಹುದು ಪ್ರಮಾಣಿತ ಕಲಾಕೃತಿಗಳು ವಿರುದ್ಧವಾಗಿ ದೈಹಿಕ ಸ್ಥಿರ ಅಥವಾ ಪ್ರಕೃತಿಯಲ್ಲಿ ಇತರ ಬದಲಾಯಿಸಲಾಗದಂಥವಾಗಿದ್ದರೂ ವಿದ್ಯಮಾನ,ಸಂಬಂಧಿಸಿದ ನಿಖರ ಮೌಲ್ಯವನ್ನು ಅಳತೆಗಳನ್ನು ಸರಿಪಡಿಸಲು ಅಥವಾ ಸಮಯ ಅವಧಿಯಲ್ಲಿ ನಿಧಾನವಾಗಿ ಬದಲಾಗುತ್ತವೆ.ಬದಲಿಗೆ, ಮಾಪನ ಘಟಕ ಎಂದಾದರೂ ಇದು ಬಂಧಿಸಲಾಗಿದೆ ಸ್ಥಿರ ಮೌಲ್ಯವನ್ನು ನಿರ್ಧರಿಸುವಲ್ಲಿ ನಿಖರತೆಯನ್ನು ಹೆಚ್ಚಿಸುವ ಮೂಲಕ ಬದಲಾಯಿಸಬಹುದು.
ಪ್ರಾಚೀನ ಫ್ರೆಂಚ್ ಮಾಪನ,ವಸ್ತುಗಳು ಅಥವಾ ಘಟನೆಗಳಿಗೆ ಸಂಖ್ಯೆಗಳ ನಿಯೋಜನೆ ಆಗಿದೆ. ಇದು ಅತ್ಯಂತ ನೈಸರ್ಗಿಕ ವಿಜ್ಞಾನ,ತಂತ್ರಜ್ಞಾನ,ಅರ್ಥಶಾಸ್ತ್ರ,ಮತ್ತು ಇತರ ಸಾಮಾಜಿಕ ವಿಜ್ಞಾನದಲ್ಲಿ ಪರಿಮಾಣಾತ್ಮಕ ಸಂಶೋಧನೆ ಒಂದು ಮೈಲಿಗಲ್ಲಾಗಿದೆ.
ಗುಂಡಕರ್ಜಗಿ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ನಿಡುಗಲ್ಲು ತುಮಕೂರು ಜಿಲ್ಲೆಯ ಪಾವಗಡ ತಾಲೂಕಿನ ಗಡಿಪ್ರದೇಶ ,ಇದು ಸಮುದ್ರ ಮಟ್ಟದಿಂದ ೩೭೨೨ ಅಡಿ ಎತ್ತರವಿದೆ. ಇಲ್ಲಿರುವ ಶಿಲೆಗಳು ಬೇರೆ ಬೇರೆ ಕಲ್ಲಿನ ಜಾತಿಗೆ ಸೇರಿದವು. ಅರಣ್ಯ ಕಡಿತದಿಂದಾಗಿ ಬೆಟ್ಟ ಬೋಳಾಗಿ ಕಾಣುತ್ತಿದೆ. ಈ ಗಿರಿಯು ಅತಿ ಎತ್ತರ ಮತ್ತು ಕಡಿದಾಗಿದ್ದು ಒಂದು ಅಖಂಡ ಶಿಲೆಯನ್ನು ಹೊಂದಿದೆ. ಈ ಭೀಮಾಕ್ರುತಿಯ ಏಕಶಿಲೆಯಿಂದಾಗಿ ನಿಡಗಲ್ಲು ಎಂಬ ಹೆಸರು ಬಂದಿದೆ. ನಿಡಗಲ್ಲು ಅತ್ಯಂತ ಸುಂದರವಾದ ಪ್ರದೇಶ. ಪ್ರಾಚೀನ ಕಾಲದಲ್ಲಿ ಇದೊಂದು ಜನಭರಿತ ಪ್ರದೇಶವಾಗಿತ್ತೆಂದು ಅಲ್ಲಿ ದೊರಕಿರುವ ಪ್ರಾಚೀನ ಅವಶೇಷಗಳು ತಿಳಿಸುತ್ತವೆ. ಇಂತಹ ನಿಡುಗಲ್ಲು ಕೋಟೆ ನಿರ್ಮಿಸಿದ ಕೀರ್ತಿ ಅಲ್ಲಿ ಮೊದಲು ಆಳ್ವಿಕೆ ಮಾಡಿದ ನೊಳಂಬ ಪಲ್ಲವರಿಗೆ ಸಲ್ಲುತ್ತದೆ. ಅವರಿಂದ ನಿರ್ಮಿತವಾದ ಕೋಟೆ ಕಾಲಕಾಲಕ್ಕೆ ವಿಸ್ತಾರವಾಗಿ ವಿಜಯನಗರದ ಕಾಲದಲ್ಲಿ ಬಲವಾದ ಕೋಟೆಯಾಗಿ ಮಾರ್ಪತಟಿತ್ತು. ಇಂತಹ ಕೋಟೆಯೊಳಗೆ ಇಂದಿಗೂ ಅನೇಕ ಅವಶೇಷಗಳನ್ನು ನೋಡಬಹುದು ಅವುಗಳನ್ನು ನಕ್ಷೆಯಲ್ಲಿ ಈ ಅನುಬಂದದಲ್ಲಿ ತೋರಿಸಲಾಗಿದೆ.
ದೇವರಾಯನ ದುರ್ಗದ ಕೋಟೆಯು ಕಣೆವೆ ಮತ್ತು ಮೂರು ಬೆಟ್ಟಗಳ್ಳನ್ನು ಆವರಿಸಿಕೊಂಡಿದೆ . ಈ ಮೂರು ಬೆಟ್ಟಗಳೆಂದರೆ , ಕುಂಬಿ ನರಸಿಂಹ , ಅಥಾವ ದುರ್ಗದ ಬೆಟ್ಟ , ಬಂಗ್ಲಬೆಟ್ಟ ಮತ್ತು ಊರಿನ್ಬೆಟ್ಟ ಈ ಕೋಟೆ ಆಯತಾಕಾರವಾಗಿದ್ದು . ಒಟ್ಟು ಎಂಬತ್ತುದ್ವಾರಗಳ್ನ್ನು ಒಳಗೊಂಡಿದೆ . ಅವುಗಳು ಯಾವುದೆಂದರೆ , ಜಯಮಂಗಲಿ ಬಾಗಿಲು , ಊರು ಬಾಗಿಲು , ಪೆನುಗೊಂಡಬಾಗಿಲು , ಮ್ದ್ದಿನ ಮನೆ ಬಾಗಿಲು , ಕೂಟೆ ಬಾಗಿಲು , ಗರುಡನ ಆಂಜನೆಯ ಶಿಲ್ಪದ ಬಾಗಿಲು , ಕತ್ತಲು ಬಾಗಿಲು.ದೇವರಾಯನ ದುರ್ಗದ ಕೋಟೆಯ ಒಳಗಡೆ ಭೋಗಲಕ್ಷ್ಮಿ ನರಸಿಂಹ ಯೋಗಲಕ್ಷ್ಮಿ ನರಸಿಂಹ ದೇವಾಲಯಗಳಿವೆ. ಈ ದೇವಾಲಯಗಳು ಮೈಸೂರು ಒಡೆಯರ ಕಾಲಕ್ಕೆ ಸೇರಿದವುಗಳಾಗಿವೆ . ಈ ಕೋಟೆಯು ವಿಜಯನಗರ ಮತ್ತು ಮಿಸೂರು ಅರಸರಿಗೆ ತೀರ ಹತ್ತಿರದಲ್ಲಿದ್ದು ಈ ಕೋಟೆ ನರಸಿಂಹನ ಆರಾಧನಾ ಕೇಂದ್ರವಾಗಿದ್ದು ಒಂದು ಧಾರ್ಮಿಕ ಕ್ಶೇತ್ರವಾಗಿಯೂ ಬ್ಳೆಯಿತು .
ತುಮಕೂರು ನಗರದಿಂದ ಈಶಾನ್ಯಕ್ಕೆ ೧೫ ಕಿ.ಮೀ ದೂರದಲ್ಲಿದೆ . ತ್ಳವಾರ ಬೆಟ್ಟ ಚಿನ್ನರಬೆಟ್ಟ ಈಶ್ನಾಯಕನ ಬೆಟ್ಟ ಶಿಗೆಕಒಪ್ಪಬೆಟ್ಟ ಮತ್ತು ಬೆಟ್ಟಗಳ ಮಧ್ಯೆ ಇರುವುದೇ ದೇವರಾಯನ ದುರ್ಗ . ಇದು ಎಲ್ಲಬೆಟ್ಟಗಳಿಗಿಂತಲೂ ಅತ್ಯಂತ ಎತ್ತರವಾಗಿದೆ. ನೈಸರ್ಗಿಕ ಕರಣದಿಂದಾಗಿ ಬೆಟ್ಟದಲ್ಲಿ ಅನೇಕ ನೀರಿನ ಚೆಲುವೆಗಳು ಇವೆ . ಇವುಗಳಿಂದ ಮತ್ತು ಬೆಟ್ಟಗಳಿಂದ ಹರಿದು ಬರುವ ನೀರಿಂದ ಶಿಂಶಾ ಮತ್ತು ಜಯಮಂಗಲಿ ನದಿಗಳೆ ಹುಟುತ್ತವೆ . ಇದನ್ನು ಕರಿಗಿರಿ , ಆನೆಬಿದ್ದಸರಿ ಮತ್ತು ಜಡಕನ ದುರ್ಗ ಎಂದು ಕರೆಯವರು .
ಕ್ರಿ.ಶ. ೧೬೦೦ ರಲ್ಲಿ ರಣಭ್ಹೈರೇಗೌಡ ಎಂಬ ಸ್ಟಾನಿಕ ಪ್ರಭುವು ಕೊರಟಗೆರೆ ಕೋಟೆಯನ್ನು ನಿರ್ಮಿಸಿದನು. ಎತ್ತರವಾದ ದಪ್ಪನೆಯ ಗೋಡೆಗಳಿಂದ ಅನೇಕ ದ್ವಾರಗಳಿಂದ ಈ ಕೋಟೆಯು ಕೂಡಿದೆ . ಕೋಟೆಯೊಳಗೆ ಗಂಗಾಧರೇಶ್ವರ ದೇವಾಲಯ , ಟ್ಂಕಸಾಲೆ , ಬಸವಮಂಟಪ , ದಳವಾಯಿ ಗುಂಡು , ಗೋಕುಲದ ಆಂಜನೇಯ ದೇವಾಲಯ , ಬಯ್ಯಮ್ಮನ ದೋಣೆ ಮುಂತಾದವುಗಳಿವೆ .
ಪಾವಗಡ ಕೋಟೆಯನ್ನು ವಿಜಯನಗರದ ಒಂದನೆ ದೇವರಾಯನ ಸಾಮಂತ ಗೋಪಣ್ಣ ಎಂಬವನು ಕ್ರಿ.ಶ.೧೪೦೫ ರಲ್ಲಿ ನಿರ್ಮಿಸಿದಂತೆ ತಿಳಿದು ಬರುತ್ತದೆ .ಈ ಕೋಟೆಯಲ್ಲಿ ೧೦ ದ್ವಾರಗಳಿದ್ದು ಗೋಡೆಗಳು ಇನ್ದಿಗೂ ಭದ್ರವಾಗಿದೆ.ಬೆಟ್ಟದ ತಪ್ಪಲಲ್ಲಿ ಕಮ್ಮಾರ ಮಂಟಪವಿದೆ ಇಲ್ಲಿ ಆ ಕಾಲದಲ್ಲಿ ಕಬ್ಬಿಣದ ಆಯುಧಗಳನ್ನು ತಯಾರಿ ಮಡುತ್ತಿದ್ದರೆಂದು ಕಾಣುತ್ತದೆ
ತುಮಕೂರು ನಗರದಿಂದ 18ಕೀಮಿ ದೂರದಲ್ಲಿರುವ ಅರೆಯೂರಿನಲ್ಲಿ ಮಧುಗಿರಿಯ ಪಾಳೇಗಾರರುಕಟ್ಟಿದ ಕೋಟೆ ಇತ್ತೆಂದು ಅಂದಾಜಿಸಲಾಗಿದ್ದು, ಇತಿಹಾಸ ಪ್ರಸಿದ್ದ ಶ್ರೀ ವೈದ್ಯನಾಥೇಶ್ವರ ಸ್ವಾಮಿ ದೇವಾಲಯವಿದೆ
ವೇದದಲ್ಲಿರುವ ವಿಚಾರದ ಪ್ರಖರತೆಗೆ ಋಗ್ವೇದದಲ್ಲಿ ಬರುವ ‘ನಾಸದೀಯ ಸೂಕ್ತ’ವನ್ನು ನೋಡಬಹುದು. ಈ ಸೃಷ್ಟಿಯ ಮೂಲವೇನು?
‘ಆಗ ಅಸತ್ತೂ ಇರಲಿಲ್ಲ, ಸತ್ತೂ ಇರಲಿಲ್ಲ, ಲೋಕವೂ ಇರಲಿಲ್ಲ. ಅದರ ಆಚೆಯ ಆಕಾಶವೂ ಇರಲಿಲ್ಲ. ಅದೇನನ್ನು ಆವರಿಸಿತ್ತು?
‘ಆಗ ಮೃತ್ಯವಿರಲಿಲ್ಲ, ಅಮೃತತ್ವವೂ ಇರಲಿಲ್ಲ, ರಾತ್ರಿ–ಹಗಲುಗಳಿಗೆ ಭೇದವಿರಲಿಲ್ಲ; ಅದೊಂದು ತನ್ನ ಬಲದಿಂದಲೇ ಉಸಿರಾಡುತ್ತಿತ್ತು. ಅದನ್ನು ಬಿಟ್ಟು ಹೊರಗೆ ಬೇರೆ ಏನೂ ಇರಲಿಲ್ಲ.’
ಈ ಸೃಷ್ಟಿಯೆಲ್ಲ ಆದನಂತರ ಬಂದವರು ದೇವತೆಗಳು. ಆದ್ದರಿಂದ ಇದು ಹೇಗಾಯಿತು ಎಂದು ತಿಳಿದವರು ಯಾರು?
ಸೃಷ್ಟಿ ಎಲ್ಲಿಂದ ಉದ್ಭವವಾಯಿತು; ಅವನು ಅದನ್ನು ಸ್ಥಾಪಿಸಿದನೋ ಅಥವಾ ಇಲ್ಲವೋ?
ಮೇಲಿನಿಂದ ಎಲ್ಲವನ್ನೂ ನೋಡುವ ಅವನಿಗೇ ಅದು ಗೊತ್ತು; ಇಲ್ಲ ಅವನಿಗೂ ತಿಳಿಯದೋ?
ಇಲ್ಲಿಯ ವೇದಮಂತ್ರಗಳ ಅನುವಾದ: ಜಿ. ಹನುಮಂತರಾವ್‌- ಮೈಸೂರು ವಿಶ್ವವಿದ್ಯಾಲಯ - ಪ್ರಸಾರಾಂಗ- ಋಗ್ವೇದ)
ಆ ವಸ್ತುವಲ್ಲದೆ ಆಗ ಬೇರೆ ಏನೂ ಇರಲಿಲ್ಲ. ಯಾವುದನ್ನೂ ತಿಳಿಯಲು ಅಸಾಧ್ಯವಾಗುವಂತೆ ಅಂಧಕಾರಮಯ ಕತ್ತಲೋ ಸರ್ವವ್ಯಾಪಿಯಾದ ಉದಕವೋ ಇದ್ದಿರಬೇಕು-ಇವೇ ಮುಂತಾದವು ವರ್ಣನೆಯ ವಿಷಯಗಳು. ಅಂಥ ಸ್ಥಿತಿಯಲ್ಲಿ ಏಕೈಕವಾಗಿದ್ದ ಒಂದು ಅವ್ಯಕ್ತಸ್ವರೂಪ ತಪೋಮಹಿಮೆಯಿಂದ ಜಗತ್ತಾಗಿ ಪರಿಣಮಿಸಿತೆಂಬುದೂ ಮಾನಸಿಕ ಕ್ರಿಯೆಯನ್ನು ಬೀಜರೂಪವಾಗಿ ಪಟಡದ ಸೃಷ್ಟಿಸಂಕಲ್ಪದ ಉತ್ಪತ್ತಿಯೂ ಅನಂತರ ಬಂದ ಸತ್, ಸೃಷ್ಟಿಗೆ ಮುಂಚಿನ ಅವ್ಯಕ್ತಸ್ವರೂಪದ ಅಸತ್ತಿನೊಡನೆ ಸಂಬಂಧವುಳ್ಳದ್ದೆಂಬುದನ್ನು ಋಷಿಗಳು ಬಲ್ಲರೆಂಬುದೂ ಮೂರನೆಯ ಋಕ್ಕಿನ ಉತ್ತರಾರ್ಧದ ಮತ್ತು ನಾಲ್ಕನೆಯದರ ವಿಷಯಗಳು. ಕೆಳಗೆ, ಮೇಲೆ, ಅಡ್ಡಲಾಗೆ ಎಲ್ಲೆಲ್ಲೂ ಅತಿ ವೇಗದಿಂದ ನಡೆದ ಸೃಷ್ಟಿಕಾರ್ಯ ಪ್ರಾರಂಭ, ಭೋಗ್ಯಗಳು ಮತ್ತು ಅವುಗಳಲ್ಲಿ ಭೋಕ್ತಗಳು ಶ್ರೇಷ್ಠವೆಂಬ ವಿಚಾರ-ಇವು ಐದನೆಯ ಋಕ್ಕಿನಲ್ಲಿ ಪ್ರತಿಪಾದಿತವಾಗಿವೆ. ಆರನೆಯದರಲ್ಲಿ ಜಗತ್ತಿನ ಸೃಷ್ಟಿಯ ರಹಸ್ಯವನ್ನು ಯಾರು ಅರಿತಿರುವರೆಂಬುದನ್ನು ಕುರಿತ ಸಂಶಯ ವ್ಯಕ್ತಗೊಂಡು ದೇವತೆಗಳು ಸೃಷ್ಟಿಯ ತರುವಾಯ ಬಂದವರಾದ್ದರಿಂದ ಆ ರಹಸ್ಯವನ್ನು ನಿಜವಾಗಿ ಬಲ್ಲವರು ಯಾರೆಂಬ ಸಂಶಯ ಪುನರುಕ್ತವಾಗಿದೆ. ಸ್ವಪ್ರಕಾಶದಲ್ಲಿ ಬೆಳಗುತ್ತಿರುವ ಪರಮಾತ್ಮನಿಗೆ ಸೃಷ್ಟಿಯ ರಹಸ್ಯ ತಿಳಿದೇ ಇರಬೇಕೆಂಬುದೂ ಏಳನೆಯ ಋಕ್ಕಿನಲ್ಲಿ ಕಂಡು ಬರುವ ಚಿಂತನೆಗಳು.
ಋಗ್ವೇದದ ಹತ್ತನೆಯ ಮಂಡಲದಲ್ಲಿ ಉಕ್ತವಾಗಿರುವ ಒಂದುನೂರ ಇಪ್ಪತ್ತೊಂಬತ್ತನೆಯ ಸೂಕ್ತ. ಈ ಸೂಕ್ತ ಪರತತ್ತ್ವಾನ್ವೇಷಣೆಯಲ್ಲಿ ತೊಡಗಿ ತನ್ನ ಚಿಂತನೆಗಳಲ್ಲಿ ನ ಅಸತ್ ಇತ್ಯಾದಿ ನಿಷೇಧ ರೂಪದ ಪ್ರಾರಂಭವುಳ್ಳದ್ದಾಗಿ ನಾಸದೀಯ ಸೂಕ್ತವೆನಿಸಿಕೊಂಡಿದೆ. ಏಕೈಕವಾಗಿರುವ ಪರಾತ್ಪರ ವಸ್ತುವೇ ತತ್ತ್ವವಾಗಿದ್ದಿರಬಹುದೆಂಬ ನಂಬಿಕೆಯನ್ನು ಈ ಸೂಕ್ತ ಕಡೆಯ ಭಾಗಗಳಲ್ಲಿ ವ್ಯಕ್ತಪಡಿಸುತ್ತದೆ. ಪರಮೇಷ್ಠೀ ಎಂಬ ಹೆಸರುಳ್ಳ ಪ್ರಜಾಪತಿಯೇ ಈ ಸೂಕ್ತಕ್ಕೆ ಸಂಬಂಧಪಟ್ಟ ಋಷಿ. ಇದರಲ್ಲಿ ಆಕಾಶಾದಿಗಳ ಮತ್ತು ಸೃಷ್ಟಿ ಪ್ರಳಯ ಮುಂತಾದವುಗಳ ವಿಚಾರವಿರುವುದರಿಂದ ಅವುಗಳ ಕರ್ತೃವಾದ ಪರಮಾತ್ಮನೇ ದೇವತೆಯೆಂದು ಸಾಯಣ ಭಾಷ್ಯದಲ್ಲಿ ವಿವರಣೆ ಇದೆ.
ಇದರಲ್ಲಿ ಏಳು ಋಕ್ಕುಗಳಿವೆ. ಮೊದಲನೆಯ ಎರಡು ಋಕ್ಕುಗಳಲ್ಲಿ ಮತ್ತು ಮೂರನೆಯದರ ಪೂರ್ವಾರ್ಧದಲ್ಲಿ ಜಗತ್ತಿನ ಸೃಷ್ಟಿಗೆ ಮುಂಚಿನ ಸ್ಥಿತಿಯ ವರ್ಣನೆ ಇದೆ. ಆಗ ಇಂದ್ರಿಯಗಳಿಗೆ ಗೋಚರವಾಗದ ಅಸತ್ ಮತ್ತು ಗೋಚರವಾಗುವ ಸತ್-ಇವುಗಳಾಗಲಿ, ಲೋಕ ಅಂತರಿಕ್ಷಗಳಾಗಲಿ ಇರಲಿಲ್ಲ. ಮೃತ್ಯು ಅಮರಣಗಳಿರಲಿಲ್ಲ. ರಾತ್ರಿ ಹಗಲುಗಳ ಪರಿಜ್ಞಾನವಿರಲಿಲ್ಲ. ಆ ಏಕೈಕ ವಸ್ತು ಮಾತ್ರ ಶ್ವಾಸೋಚ್ಛ್ವಾಸರಹಿತವಾಗಿ ಸ್ವಸಾಮಥ್ರ್ಯದಿಂದ ಜೀವಂತವಾಗಿದ್ದಿತು.
ಅನೇಕ ದೇವತೆಗಳ ಆರಾಧನೆಯಲ್ಲಿ ಆಸಕ್ತಿಯನ್ನು ತೋರಿಸಿದ ಋಗ್ವೇದ ಮತಧರ್ಮ ಕ್ರಮೇಣ ಏಕದೇವತಾವಾದದ ಮೂಲಕ ಏಕತತ್ತಾನ್ವೇಷಣೆಯಲ್ಲಿ ಪರಿಣಮಿಸಿದೆಯೆಂಬುದು ವಿದ್ವಾಂಸರ ಅಭಿಪ್ರಾಯ ಈ ತತ್ತ್ವಾನ್ವೇಷಣೆ ಹತ್ತನೆಯ ಮಂಡಲದ ಕೆಲವು ಸೂಕ್ತಗಳಲ್ಲಿ, ತತ್ರಾಪಿ ನಾಸದೀಯ ಸೂಕ್ತದಲ್ಲಿ ವಿಶೇಷವಾಗಿ ಕಂಡುಬರುತ್ತದೆ. ಎಲ್ಲ ವಿಶ್ವವೂ ಒಂದೇ ಒಂದು ಮೂಲದಿಂದ ಹೊರಹೊರಟಿವೆಯೆಂದು ಪ್ರತಿಪಾದಿಸುವ ಏಕತತ್ತ್ವವಾದ ಮುಂದೆ ಉಪನಿಷತ್ತುಗಳಲ್ಲಿ ವಿಸ್ತಾರವಾಗಿ ಪ್ರತಿಪಾದಿತವಾಗಿದೆ; ಆದರೆ ವಿಶ್ವಾತೀತವೂ ವ್ಯಕ್ತ್ಯತೀತವೂ ಆದ ಒಂದು ಆಧ್ಯಾತ್ಮಿಕ ತತ್ತ್ವದ ಅನ್ವೇಷಣೆಯ ರೂಪದಲ್ಲಿ ಆ ವಾದದ ಬೇರುಗಳು ಈ ಸೂಕ್ತದಲ್ಲಿ ಕಂಡುಬರುತ್ತವೆ. ಆದ್ದರಿಂದ ಇದು ಭಾರತೀಯ ತತ್ತ್ವ ಚಿಂತನೆಯಲ್ಲಿ ಪುಷ್ಪಪ್ರಾಯ ಎಂದು ಪ್ರಶಂಸೆ ಪಡೆದಿದೆ. ಏಕತತ್ತ್ವವಾದದ ತಿರುಳನ್ನೊಳಗೊಂಡಿರುವ ಈ ಸೂಕ್ತ ವಿಶ್ವಸಾಹಿತ್ಯಕ್ಕೆ ಸೇರಿದೆಯೆಂದು ಹಿರಿಯಣ್ಣನವರು ಅಭಿಪ್ರಾಯ ಪಟ್ಟಿದ್ದಾರೆ.
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶದಲ್ಲಿ - ಇಲ್ಲದೇ ಇರುವ ಈ ಭಾಗವನ್ನು ಓದುಗರಿಗಾಗಿ ಸೇರಿಸಿದೆ)
ಸತ್ತೆಂಬುದು ಇರಲಿಲ್ಲ, ಅಸತ್ತೂ ಇರಲಿಲ್ಲ; ಲೋಕ, ನೀಲಿ ಆಕಾಶ, ಅವುಗಳಾಚೆ ಎಂಬುದೂ ಇರಲಿಲ್ಲ.
ಸೃಷ್ಟಿಯ ಸೂಕ್ತ ಎಂದೂ ಪರಿಚಿತವಿರುವ ನಾಸದೀಯ ಸೂಕ್ತ ಋಗ್ವೇದದ ೧೦ನೇ ಮಂಡಲದ ೧೨೯ನೇ ಸೂಕ್ತ . ಅದು ವಿಶ್ವವಿಜ್ಞಾನ ಮತ್ತು ಬ್ರಹ್ಮಾಂಡದ ಮೂಲಕ್ಕೆ ಸಂಬಂಧಿಸಿದೆ. ಈ ಸೂಕ್ತ ಭಾರತೀಯ ದೇವತಾಶಾಸ್ತ್ರ ಹಾಗು ಪಾಶ್ಚಾತ್ಯ ಭಾಷಾಶಾಸ್ತ್ರದಲ್ಲಿ ವ್ಯಾಖ್ಯಾನಗಳ ಸಾಹಿತ್ಯದ ದೊಡ್ಡ ಮಂಡಲವನ್ನು ಆಕರ್ಷಿಸಿದೆ.
ಗಾಳಿಯೂ ಇಲ್ಲದೆ ಉಸಿರನ್ನು ಹೊರಸೂಸುತ್ತಿತ್ತು. ಅದರ ಹೊರತು ಬೇರೆ ಏನೂ ಇರಲಿಲ್ಲ ಈ ವಿಶ್ವದಲ್ಲಿ,
ಮೃತ್ಯುವು ಸಹ ಇರಲಿಲ್ಲ, ಅಮರತ್ವವಸಹ ಇರಲಿಲ್ಲ, ರಾತ್ರಿಹಗಲುಗಳ ಭೇದವು ಇರಲಿಲ್ಲ;
ನೀವು ಪಾಕಿಸ್ಥಾನವನ್ನು ಪ್ರವೇಶಿಸಬೇಕೆಂದು ನಾನು ಬಯಸಿದ್ದೇನೆ ಎಂದು ಇಂದಿರಾ ಹೇಳಿದಾಗ, ಅಂದರೆ ಯುದ್ಧ ಎಂದು ನಾನು ಪ್ರತಿಕ್ರಿಯಿಸಿದೆ. ಅದು ಯುದ್ಧವಾದರೂ ನಾನು ಲೆಕ್ಕಿಸುವುದಿಲ್ಲ ಎಂದು ಅವರು ಒತ್ತಿ ಹೇಳಿದಾಗ, “ನೀವು ಸಿದ್ಧರಿದ್ದೀರಾ? ನಾನಂತೂ ಖಂಡಿತವಾಗಿಯೂ ಇಲ್ಲ. ಇದು ಏಪ್ರಿಲ್ ತಿಂಗಳ ಕೊನೆ. ಹಿಮಾಲಯದ ಕಣಿವೆಗಳು ತೆರೆದುಕೊಳ್ಳುತ್ತಿವೆ ಮತ್ತು ಚೀನಾದಿಂದ ದಾಳಿ ನಡೆಯಬಹುದು; ಪೂರ್ವ ಪಾಕಿಸ್ತಾನದಲ್ಲಿ ಮಳೆಗಾಲ ಇನ್ನೇನು ಆರಂಭವಾಗಲಿದೆ ಮತ್ತು ಹಾಗೆ ಬೀಳುವ ಮಳೆ ಆಕಾಶಕ್ಕೆ ತೂತು ಬಿದ್ದಿದೆಯೇನೋ ಎಂಬಂತೆ ಸುರಿಯುತ್ತದೆ. ಇಡೀ ದೇಶವೇ ಪ್ರವಾಹದಲ್ಲಿ ಸಿಲುಕುತ್ತದೆ. ಹಿಮ ಕರಗಿದೊಡನೆ ನದಿಗಳು ಸಾಗರದಂತಾಗುತ್ತವೆ. ನನ್ನೆಲ್ಲ ಚಲನವಲನಗಳೂ ರಸ್ತೆಗಳಿಗೆ ಮಾತ್ರ ಸೀಮಿತವಾಗಿರುತ್ತವೆ. ಅಲ್ಲದೆ ಪ್ರತಿಕೂಲ ಹವಾಮಾನದಿಂದಾಗಿ ನಮಗೆ ನೆರವು ನೀಡಲು ವಾಯುಪಡೆಗೂ ಸಾಧ್ಯವಾಗುವುದಿಲ್ಲ. ಈಗ ಪ್ರಧಾನಮಂತ್ರಿಗಳೇ, ನನಗೆ ನಿಮ್ಮ ಆದೇಶವೇನೆಂದು ಹೇಳಿ.”
ರಾಷ್ಟ್ರೀಯ ಹೀರೋ ಹಾಗೂ ದಂತಕತೆಯಾದ ಮೇರುಯೋಧ ಮಾಣಿಕ್ ಶಾ ಸಹೋದ್ಯೋಗಿಗಳಿಗೆ ಮಾದರಿಯಾಗಿದ್ದರು. ಬ್ರಿಟಿಷರ ಕಾಲದಲ್ಲಿ ಆರಂಭವಾದ ಅವರ ಮಿಲಿಟರಿ ವೃತ್ತಿ ನಾಲ್ಕು ದಶಕಗಳ ಕಾಲ ಸಾಗಿದ್ದು ಈ ಅವಧಿಯಲ್ಲಿ ಎರಡನೇ ವಿಶ್ವ ಸಮರವನ್ನೂ ಒಳಗೊಂಡಂತೆ ಒಟ್ಟು ೫ ಯುದ್ಧಗಳಲ್ಲಿ ಅವರು ಹೋರಾಡಿದ್ದರು. ಸುಂದರ ವ್ಯಕ್ತಿತ್ವದ ‘ಹ್ಯಾಂಡಲ್ ಬಾರ್’ ಮೀಸೆಯ ಮಾಣಿಕ್ ಶಾ ವಿನೋದಪೂರ್ಣ ಮಾತುಕತೆಗಳಿಗೆ ಕೂಡಾ ಪ್ರಸಿದ್ಧಿ. ಚತುರ ಯುದ್ಧಕಲಾ ತಂತ್ರಗಾರರಾಗಿದ್ದ ಅವರು 1971ರಲ್ಲಿ ಪೂರ್ವ ಪಶ್ಚಿಮದ ಗಡಿಗಳಲ್ಲಿ ಭಾರತೀಯ ಸೇನೆಯು ಪಾಕಿಸ್ಥಾನದ ಮೇಲೆ ನಡೆಸಿದ ದಾಳಿಯನ್ನು ಅತ್ಯಂತ ಚಾಣಾಕ್ಷತನದಿಂದ ಯೋಜಿಸಿದ್ದರು.
“ನಾನು ಫೀಲ್ಡ್ ಮಾರ್ಷಲ್ ಆದದ್ದಕ್ಕೂ, ಸೇವೆಯಿಂದ ವಜಾಗೊಳ್ಳಬಹುದಾಗಿದ್ದಕ್ಕೂ ಇದ್ದ ಅಂತರ ಅತ್ಯಲ್ಪದ್ದು. ೧೯೭೧ರಲ್ಲಿ ಪಾಕಿಸ್ಥಾನವು ಪೂರ್ವ ಪಾಕಿಸ್ಥಾನದಲ್ಲಿ ಸೇನೆಯನ್ನು ನುಗ್ಗಿಸಿದಾಗ, ಲಕ್ಷಾಂತರ ನಿರಾಶ್ರಿತರು ಪಶ್ಚಿಮ ಬಂಗಾಳ, ಅಸ್ಸಾಂ ಮತ್ತು ತ್ರಿಪುರಾಗಳಲ್ಲಿ ನುಗ್ಗತೊಡಗಿದ್ದರು. ಪ್ರಧಾನಿ ತನ್ನ ಕಚೇರಿಯಲ್ಲಿ ಸಂಪುಟ ಸಭೆಯೊಂದನ್ನು ಕರೆದಿದ್ದರು. ಅದಕ್ಕೆ ನನ್ನನ್ನೂ ಕರೆಸಲಾಗಿತ್ತು. ಸಿಟ್ಟಿನಿಂದ ಕುದಿಯುತ್ತಿದ್ದ ಕಠೋರ ಮುಖಭಾವದ ಪ್ರಧಾನಿ ಪಶ್ಚಿಮ ಬಂಗಾಳ, ಅಸ್ಸಾಂ ಮತ್ತು ತ್ರಿಪುರಾ ಮುಖ್ಯಮಂತ್ರಿಗಳಿಂದ ಬಂದಿದ್ದ ತಂತಿ ಸಂದೇಶಗಳನ್ನು ಓದಿ ಹೇಳಿದರು.
೧೯೭೧ರಲ್ಲಿ ಬಾಂಗ್ಲಾದೇಶದ ಉದಯಕ್ಕೆ ಕಾರಣವಾದ ಭಾರತ – ಪಾಕ್ ನಡುವಿನ ಯುದ್ಧದಲ್ಲಿ ಭಾರತದ ವಿಜಯದ ರೂವಾರಿಯಾದ ಫೀಲ್ಡ್ ಮಾರ್ಷಲ್ ಸ್ಯಾಮ್ ಮಾಣಿಕ್ ಶಾ, ಎರಡನೇ ವಿಶ್ವಮಹಾಯುದ್ಧದಲ್ಲಿ ಹೋರಾಡಿ ಶೌರ್ಯ ಪಶಸ್ತಿಗೆ ಭಾಜನರಾಗಿದ್ದವರು. ಸ್ಯಾಮ್ ಬಹಾದೂರ್ ಎಂದೇ ಆದರಪೂರ್ವಕವಾಗಿ ಕರೆಸಿಕೊಂಡ ಮಾಣಿಕ್ ಶಾ ಎರಡನೇ ವಿಶ್ವ ಮಹಾಯುದ್ಧದಲ್ಲಿ ಬರ್ಮಾದಲ್ಲಿ ಹೋರಾಟ ನಡೆಸಿದ ವೇಳೆ ತೀವ್ರವಾಗಿ ಗಾಯಗೊಂಡು ಬದುಕುಳಿದ ಅದೃಷ್ಟಶಾಲಿ. ಭಾರತ ಸೇನೆಯ ಅತ್ಯುನ್ನತ ಹುದ್ದೆ ಫೀಲ್ಡ್ ಮಾರ್ಷಲ್ ಗೌರವ ಪಡೆದ ಪ್ರಥಮರಿವರು
ಅಷ್ಟಾದ ನಂತರ ನನ್ನೆಡೆಗೆ ತಿರುಗಿದ ಅವರು “ಆ ಬಗ್ಗೆ ನೀವೇನು ಮಾಡುತ್ತಿದ್ದೀರಾ?” ಎಂದು ಪ್ರಶ್ನಿಸಿದರು. ನಾನು ತಣ್ಣಗಿನ ಸ್ವರದಲ್ಲಿ, “ಏನೂ ಇಲ್ಲ. ಅದು ನನಗೆ ಸಂಬಂಧವಿಲ್ಲದ ವಿಷಯ. ಪೂರ್ವ ಪಾಕಿಸ್ಥಾನಿಗಳು ದಂಗೆಯೇಳುವಂತೆ ಪ್ರಚೋದಿಸಲು ಬಿ.ಎಸ್.ಎಫ್ ಮತ್ತು ಸಿ.ಆರ್. ಪಿ. ಎಫ್ ಗೆ ಅವಕಾಶ ನೀಡುವಾಗ ನೀವು ನನ್ನೊಂದಿಗೆ ಸಮಾಲೋಚಿಸಿರಲಿಲ್ಲ. ಈಗ ನೀವು ತೊಂದರೆಯಲ್ಲಿ ಸಿಲುಕಿದ್ದೀರಿ. ನನ್ನ ಬಳಿಗೆ ಬಂದಿದ್ದೀರಿ. ನನ್ನದು ಉದ್ದವಾದ ಮೂಗು, ಏನು ನಡೆಯುತ್ತಿದೆ ಎನ್ನುವುದು ನನಗೆ ಗೊತ್ತಾಗುತ್ತದೆ” ಎಂದು ಉತ್ತರಿಸಿದೆ.
ಭಾರತೀಯ ಜನಪ್ರಿಯ ಯೋಧ ಸ್ಯಾಮ್ ಕುರಿತು ಹೇರಳ ದಂತಕಥೆಗಳಿವೆ. ೧೯೭೧ರಲ್ಲಿ ಸೇನಾ ಮುಖ್ಯಸ್ಥರಾಗಿದ್ದ ಸ್ಯಾಮ್ ಮಾಣಿಕ್ ಶಾ ಬಾಂಗ್ಲಾ ದೇಶದ ವಿಷಯದಲ್ಲಿ ಅಂದಿನ ಪ್ರಧಾನಿ ಇಂದಿರಾ ಗಾಂಧಿಯವರನ್ನು ಎದುರು ಹಾಕಿಕೊಂಡಿದ್ದು ಇಂತಹ ಒಂದು ಘಟನೆ. ೧೯೯೫ರ ಅಕ್ಟೋಬರಿನಲ್ಲಿ ದಿಲ್ಲಿಯಲ್ಲಿ ಫೀಲ್ಡ್ ಮಾರ್ಷಲ್ ಕೆ. ಎಂ. ಕಾರಿಯಪ್ಪ ಸ್ಮಾರಕ ಉಪನ್ಯಾಸದಲ್ಲಿ ಸ್ಯಾಮ್ ಈ ಘಟನೆಯನ್ನು ವಿವರಿಸಿದ್ದು ಹೀಗೆ:
ಭಾರತ ಸೇನೆಯ ಮಹಾನ್ ದಂಡನಾಯಕರಾಗಿ ಫೀಲ್ಡ್ ಮಾರ್ಷಲ್ ಸ್ಯಾಮ್ ಮಾಣಿಕ್ ಶಾ ಅನುಪಮ ಸೇವೆ ಸಲ್ಲಿಸಿದವರಾಗಿದ್ದಾರೆ. ಗುಜರಾತಿನ ವೆಲ್ಸಾಡಿನಿಂದ ಪಂಜಾಬಿಗೆ ವಲಸೆ ಹೋಗಿದ್ದ ಪಾರ್ಸಿ ಕುಟುಂಬವೊಂದದಲ್ಲಿ ಮಾಣಿಕ್ ಶಾ, 1914ರ ಏಪ್ರಿಲ್ 3ರಂದು ಅಮೃತಸರದಲ್ಲಿ ಜನಿಸಿದರು.
ಟ್ವಿಟರ್‍ನ ಮೂಲಗಳು ಪೋಡ್‍ಕಾಸ್ಟಿಂಗ್ ಕಂಪನಿ ಒಡಿಯೊ ಮಂಡಳಿಯ ಸದಸ್ಯರು ನಡೆಸಿದ "ದಿನಾವಧಿಯ ಮಿದುಳುದಾಳಿ ಅಧಿವೇಶನ"ದಲ್ಲಿ ಉಂಟಾಗಿವೆ. ಆಗ, ಡಾರ್ಸೆ ನ್ಯೂಯಾರ್ಕ್ ವಿಶ್ವವಿದ್ಯಾಲಯದ ಪದವಿಪೂರ್ವ ವಿದ್ಯಾರ್ಥಿಯಾಗಿದ್ದರು, ಮತ್ತು ಒಂದು ಎಸ್ಎಂಎಸ್ ಸೇವೆಯನ್ನು ಬಳಸಿಕೊಂಡು ಒಂದು ಸಣ್ಣ ಗುಂಪಿನೊಂದಿಗೆ ಸಂವಹನ ನಡೆಸುವ ಒಂದು ಕಲ್ಪನೆಯನ್ನು ಪರಿಚಯಿಸಿದರು. ಸೇವೆಯ ಮೂಲ ಯೋಜನಾ ಸಂಕೇತ ನಾಮ ಟ್ವ್‌ಟರ್ ಎಂದು, ವಿಲಿಯಮ್ಸ್ ನಂತರ ಈ ಆಲೋಚನೆಯನ್ನು ಫ್ಲಿಕರ್‍ನಿಂದ ಮತ್ತು ಅಮೆರಿಕನ್ ಕಿರುಸಂಕೇತಗಳ ಐದು ಪಾತ್ರದ ಉದ್ದದಿಂದ ಸ್ಫೂರ್ತಿಪಡೆದ ನೋವಾ ಗ್ಲಾಸ್‍ಗೆ ನೆಮ್ಮಿಸಿದರು. ಅಭಿವೃದ್ಧಿಗಾರರು ಆರಂಭದಲ್ಲಿ 10958 ಕಿರು ಸಂಕೇತವನ್ನು ಪರಿಗಣಿಸಿದರು, ಆದರೆ ನಂತರ ನೆನಪಿಡಲು ಸುಲಭವಾಗಿಸಲು ಅದನ್ನು 40404 ಎಂದು ಬದಲಾಯಿಸಿದರು. ಯೋಜನೆಯ ಕೆಲಸ ಮಾರ್ಚ್‍ನಲ್ಲಿ ಪ್ರಾರಂಭವಾಯಿತು ಮತ್ತು ಡಾರ್ಸೆ ಪೆಸಿಫಿಕ್ ಸ್ಟ್ಯಾಂಡರ್ಡ್ ಟೈಮ್ 9:50 ಗೆ ಮೊದಲ ಟ್ವಿಟರ್ ಸಂದೇಶವನ್ನು ಪ್ರಕಟಿಸಿದರು.
ಟ್ವಿಟರ್‍ನ ಜನಪ್ರಿಯತೆಯ ತುತ್ತತುದಿ 2007ರ ಸೌತ್ ಬೈ ಸೌತ್‍ವೆಸ್ಟ್ ಇಂಟರ್ಯಾಕ್ಟಿವ್ ಕಾನ್ಫರೆನ್ಸ್ನಿಂದ ಆಗಿತ್ತು. ಕಾರ್ಯಕ್ರಮದ ಅವಧಿಯಲ್ಲಿ, ಟ್ವಿಟರ್ ಬಳಕೆ ದಿನಕ್ಕೆ 10,000 ರಿಂದ 20,000 ಟ್ವೀಟ್ಗಳಿಗೆ ಹೆಚ್ಚಾಯಿತು. ಟ್ವಿಟರ್‍ನ ಜನರು ಜಾಣತನದಿಂದ ಕಾನ್ಫರೆನ್ಸ್‌ನ ಸಭಾಂಗಣ ಹಾದಿಯಲ್ಲಿ ಎರಡು 60 ಇಂಚಿನ ಪ್ಲಾಸ್ಮಾ ಪರದೆಯನ್ನು ಇರಿಸಿದರು, ಇವು ಏಕಮಾತ್ರವಾಗಿ ಟ್ವಿಟರ್ ಸಂದೇಶಗಳನ್ನು ಸ್ಟ್ರೀಮ್ ಮಾಡುತ್ತಿದ್ದವು, ಎಂದು ನ್ಯೂಸ್ವೀಕ್‍ನ ಸ್ಟೀವನ್ ಲೆವಿ ಪ್ರತಿಕ್ರಿಯಿಸಿದರು. ನೂರಾರು ಕಾನ್ಫರೆನ್ಸ್‌ನಲ್ಲಿ ಹಾಜರಾಗುವವರು ನಿರಂತರ ಟ್ವಿಟರ್‍ಗಳ ಮೂಲಕ ಪರಸ್ಪರ ಲಕ್ಷ್ಯವಿರಿಸಿದ್ದರು. ಭಾಷಣಕಾರರು ಸೇವೆಯನ್ನು ಉಲ್ಲೇಖಿಸಿದರು ಮತ್ತು ಹಾಜರಿದ್ದ ಬ್ಲಾಗಿಗರು ಅದನ್ನು ಪ್ರಚಾರ ಮಾಡುತ್ತಿದ್ದರು.
ಮೊದಲ ಸಹಾಯವಿಲ್ಲದ ಭೂಮಿಯಾಚೆ ಟ್ವಿಟರ್ ಸಂದೇಶವನ್ನು ಜನವರಿ 22, 2010 ರಂದು ನಾಸಾ ಗಗನಯಾತ್ರಿ ಟಿಜೆ ಕ್ರೀಮರ್ ಅಂತರರಾಷ್ಟ್ರೀಯ ಬಾಹ್ಯಾಕಾಶ ನಿಲ್ದಾಣದಿಂದ ಕಳಿಸಿದರು. ೨೦೧೦ ರ ನವೆಂಬರ್ ವೇಳೆಗೆ, ದಿನಕ್ಕೆ ಸರಾಸರಿಯಾಗಿ ಒಂದು ಡಜನ್ ಅಪ್‍ಡೇಟ್‍ಗಳನ್ನು ಗಗನಯಾತ್ರಿಗಳು ಸಾಮುದಾಯಿಕ ಖಾತೆಯಲ್ಲಿ ಪ್ರಕಟಿಸುತ್ತಿದ್ದರು. ನಾಸಾದ ಜನಸಮೂಹ ಗುರಿಗಳನ್ನು ಈಡೇರಿಸಿಕೊಳ್ಳಲು ಭಾಗವಹಿಸುವವರ ಸಾಮಾಜಿಕ ಜಾಲತಾಣಗಳನ್ನು ಬಳಸಿಕೊಳ್ಳುವ ಗುರಿಯೊಂದಿಗೆ ಅತಿಥಿಗಳಿಗೆ ನಾಸಾ ಸೌಲಭ್ಯಗಳು ಮತ್ತು ಭಾಷಣಕಾರರ ವಿಐಪಿ ಸಂಪರ್ಕನೀಡಲು ನಾಸಾ ಟ್ವೀಟ್ಅಪ್‍ಗಳನ್ನು ಆಯೋಜಿಸಿದೆ.
ಬಳಕೆದಾರರು 280 ಅಕ್ಷರಗಳ ಮಿತಿಯ ಸಂದೇಶಗಳನ್ನು ಕಳುಹಿಸಬಹುದ ಮತ್ತು ಓದಬಹುದ ಆನ್‍ಲೈನ್ ಸೇವೆ ಟ್ವಿಟರ್. ನೋಂದಾಯಿಸದ ಬಳಕೆದಾರರು ಅವುಗಳನ್ನು ಕೇವಲ ಓದಬಹುದು. ಬಳಕೆದಾರರು ಜಾಲತಾಣ ಅಂತರಸಂಪರ್ಕ, ಅಥವಾ ಮೊಬೈಲ್ ಸಾಧನ ಅಪ್ಲಿಕೇಶನ್ ಮೂಲಕ ಟ್ವಿಟರ್ ಅನ್ನು ಸಂಪರ್ಕಿಸಬಹುದು. ಟ್ವಿಟರ್ ಇಂಕ್ ಸ್ಯಾನ್ ಫ್ರಾನ್ಸಿಸ್ಕೊದಲ್ಲಿ ಮೂಲ ಹೊಂದಿದೆ ಮತ್ತು ನ್ಯೂಯಾರ್ಕ್ ಸಿಟಿ, ಬೋಸ್ಟನ್, ಸ್ಯಾನ್ ಆಂಟೋನಿಯೊ ಮತ್ತು ಡೆಟ್ರಾಯಿಟ್‍ನಲ್ಲಿ ಕಚೇರಿಗಳನ್ನು ಹೊಂದಿದೆ.
ಟ್ವಿಟರ್ ಸೈಟ್ ಬಿಡುಗಡೆಯಾದ ನಂತರ ಸೇವೆ ವೇಗವಾಗಿ ಬೆಳೆದು ೨೦೧೨ ರಲ್ಲಿ ದಿನಕ್ಕೆ 340 ಮಿಲಿಯನ್ ಟ್ವಿಟ್ಗಳು ಪೋಸ್ಟ್ ಆದವು. ಇದು ೫೦೦ ದಶಲಕ್ಷ ನೊಂದಾಯಿತ ಬಳಕೆದಾರರನ್ನು ಹೊಂದಿದ್ದು, ವಿಶ್ವಾದ್ಯಂತ ಜನಪ್ರಿಯತೆ ಗಳಿಸಿದೆ. ಟ್ವಿಟರ್ ಪ್ರತಿದಿನ ೧.೬ ಶತಕೋಟಿ ಶೋಧ ಪ್ರಶ್ನೆಗಳನ್ನು ನಿಭಾಯಿಸುತ್ತದೆ. ಈಗ ಇದು ಹತ್ತು ಅತ್ಯಂತ ಭೇಟಿಮಾಡಲಾದ ಜಾಲತಾಣಗಳಲ್ಲಿ ಒಂದಾಗಿದೆ, ಮತ್ತು "ಅಂತರ್ಜಾಲದ ಎಸ್ ಎಮ್ ಎಸ್" ಎಂದು ವಿವರಿಸಲಾಗಿದೆ.
ಟ್ವಿಟರ್‍ನ ಸಂದೇಶ "ಕ್ಷುಲ್ಲಕ ಮಾಹಿತಿಯ ಕಿರು ಸ್ಫೋಟ" ಎಂದು ಜ್ಯಾಕ್ ಡಾರ್ಸೆ ವಾದಿಸಿದರು. ಸಾಮಾಜಿಕ ಜಾಲತಾಣ ಸಂಶೋಧಕ ಬಾಯ್ಡ್ "ಅನಗತ್ಯವಾದ ಕಿಲಿಬಿಲಿ" ಎಂಬ ವರ್ಗೀಕರಣವನ್ನು "ಸಾಮಾಜಿಕ ಅಂದಗಾಣುವಿಕೆ" ಎಂದು ವಾದಿಸುವ ಮೂಲಕ ಪಿಯರ್ ಅನಾಲಿಟಿಕ್ಸ್ ಸಮೀಕ್ಷೆಗೆ ಪ್ರತಿಕ್ರಿಯಿಸಿದರು.
ಉಷಾ, ಅರಸಿಕೆರೆಯಲ್ಲಿ ಜನಿಸಿದರು. ತಮ್ಮ ೭ ವರ್ಷ ವಯಸ್ಸಿನ ಬಾಲೆಯಾದಾಗಲೇ ನೃತ್ಯದ ಬಗ್ಗೆ ಒಲವು ಹೊಂದಿದ್ದರು. ಅವರ ಮೊದಲ ಗುರು, ಅವರ ತಾಯಿ, 'ಸ್ನೇಹ ಪ್ರಭಾ'. ನಂತರ 'ಕೇರಳ ಕಲಾ ಮಂಡಲಂ' ನಲ್ಲಿ ವಿದ್ಯಾರ್ಥಿವೇತನ ಗಳಿಸಿ, ೫ ವಷಗಳ ಕಾಲ 'ಗುರುಕುಲ ಪದ್ಧತಿ'ಯಲ್ಲಿ ಶಿಕ್ಷಣ ಪಡೆದರು. ೯ ನೆಯ ವಯಸ್ಸಿನಲ್ಲಿ ಮೋಹಿನಿ ಆಟ್ಟ್ಸ್ಂ, ಮತ್ತು ಭರತ ನಾಟ್ಯಂ ನಲ್ಲಿ ಪರಿಣತಿ ಪಡೆದರು. ೧೯೭೩ ರಲ್ಲಿ 'ಆಂಧ್ರ ಅಕ್ಯಾಡೆಮಿ'ಯ ಆಶ್ರಯದಲ್ಲಿ 'ಕುಚಿಪುಡಿ ನೃತ್ಯಾಭ್ಯಾಸ, 'ದೇವಾಲಯ ನೃತ್ಯ', ಸಾತ್ವಿಕ ಅಭಿನಯದ ಶಿಕ್ಷಣ ದೊರೆಯಿತು. ಬಳಿಕ ಡಾ. ಕೆ. ವೆಂಕಟಲಕ್ಷಮ್ಮ,ಮತ್ತು ಜೇಜಮ್ಮ ನವರ ಬಳಿ, ಮೈಸೂರು ಶೈಲಿಯ ನೃತ್ಯವನ್ನು ಅಭ್ಯಾಸ ಮಾಡಿದರು. ಅವರ ಗುರುಗಳು :
ಡಾ. ನಟರಾಜ ರಾಮಕೃಷ್ಣ ಸಾತ್ವಿಕ ಅಭಿನಯದ ಹಲವು ವಿಧಗಳನ್ನು ಹೇಳಿಕೊಟ್ಟರು.
ಭರತನಾಟ್ಯದ ಗುರುಗಳು, ಶ್ರೀಮತಿ ಅಲಮೇಲು, ಶ್ರೀ ಕಣ್ಣನ್ ಮರಾರ್, ಮತ್ತು ಶ್ರಿ. ಪ್ರೊ. ಭಾಸ್ಕರ್, ಬಲ್ಲಿ ವೆಂಕಟರತ್ನಂ, ಸ್ಯಾರಿಡೇ ಮಾಣಿಕ್ಯಂ,
'ಸಿಂಹನಂದಿನಿ' ಮುಂತಾದ ವಿಶೇಷ ಕುಚಿಪುಡಿ ನೃತ್ಯ ಪ್ರಕಾರಗಳಲ್ಲಿ, 'ಬರೋಡದ ದರ್ಪಣ ಕಲಾ ಶಾಲೆಯ ಗುರು', ಸಿ.ಆರ್.ಆಚಾರ್ಯ ರವರಿಂದ ತರಬೇತಿ.
ಉಷಾ ದಾತಾರ್, ಭಾರತಿಯ ಪರಂಪರೆಯ ಭರತನಾಟ್ಯಂ, ಮೋಹಿನಿ ಆಟ್ಟಂ, ಕುಚಿಪುಡಿ ಮತ್ತು ಕಥಕ್ಕಳಿ ನಾಟ್ಯ ಶೈಲಿಗಳಲ್ಲಿ ಪರಿಣತಿಗಳಿಸಿ ವಿಶಿಷ್ಟ ಕೊಡುಗೆಯನ್ನು ನೀಡುವ ಮೂಲಕ, ಕರ್ನಾಟಕ ನೃತ್ಯ ಕ್ಷೇತ್ರಕ್ಕೆ ಮೆರುಗು ನೀಡಿದವರಲ್ಲಿ ಪ್ರಮುಖರು. ಅವರು, ಸುಮಾರು ೨೫ ವರ್ಷಗಳಿಂದ ಒಂದು ಸಾವಿರಕ್ಕೂ ಹೆಚ್ಚು ನೃತ್ಯ ಪ್ರದರ್ಶನಗಳನ್ನು ನೀಡಿದ್ದಾರೆ. ಇವರ ನಾಟ್ಯ ಪ್ರದರ್ಶನ, ಇಂಡೋ-ಚೈನಾ ಯುದ್ಧದ ಸಮಯದಲ್ಲಿ 'ನೇಫಾ ಗಡಿ ಪ್ರದೇಶ'ದ ಯೋಧರ ಮನರಂಜನೆಗಾಗಿ ನೀಡಿದ ನೃತ್ಯಗಳು, ಪ್ರಸಿದ್ಧವಾದವುಗಳು. ದಾತಾರ್ ರವರ ಸಾಧನೆಗಳಲ್ಲಿ ಮತ್ತೊಂದು ಸಂಗತಿಯೆಂದರೆ, 'ದೇವಾಲಯದ ನೃತ್ಯದ ಪುನರ್ಚೇತನ', ಅತ್ಯುತ್ತಮ ಸಾಧನೆಗಳಲ್ಲಿ ಒಂದಾಗಿದೆ. ದೇಶ-ವಿದೇಶಗಳಲ್ಲಿ ಕಾರ್ಯಕ್ರಮಗಳನ್ನು ನಡೆಸಿಕೊಟ್ಟು, ಎಲ್ಲರ ಅಭಿನಂದನೆಗೆ ಪಾತ್ರರಾಗಿದ್ದಾರೆ.
'ಕಾಡು ಕುದುರೆ', 'ಮಾಡಿ ಮಾಡಿದವರು' ಮುಂತಾದ ಕನ್ನಡ ಚಲನ ಚಿತ್ರಗಳಿಗೆ ನೃತ್ಯ ನಿದೇಶನ ನೀಡಿದರು. ನಾಟ್ಯ ವಿಶಾರದೆ, 'ವೈಜಯಂತಿ ಮಾಲಾ'ರವರು 'ಮೋಹಿನಿ ಆಟ್ಟಂ' ನೃತ್ಯವನ್ನು ದಾತಾರ್ ರಿಂದ ಕಲಿತಿದ್ದಾರೆ. ದಾತಾರ್ ನಿರ್ದೇಶಿಸಿದ ನೃತ್ಯ ರೂಪಕಗಳು ದೇವಾಲಯ ನೃತ್ಯಗಳು, ದೂರದರ್ಶನದಲ್ಲಿ ಬಿತ್ತರಗೊಂಡು, ದೇಶದಾದ್ಯಂತ ಜನಮನ್ನಣೆಯನ್ನು ಗಳಿಸಿವೆ.
ಒಂದೇ ಹಲಗೆ ಯಿಂದ ಅಡಿಮಣೆ ಮಾದುವುದರಿಂದ ಜೇನುಕುಟುಂಭದ ಪ್ರಥಮ ಶತ್ರುವಾದ ಮೇಣದ ಚಿಟ್ಟೆಯ ಹಾವಳಿಯನ್ನು ತಡೆಗಟ್ಟಲು ಪೂರಕವಾಗುವುದು. ಏಕೆಂದರೆ ಹಲವು ಹಲಗೆಗಳನ್ನು ಬಳಸಿದಾಗ ಅವುಗಳ ಜೋಡಣೆಯಲ್ಲಿ ಉಂಟಾಗುವ ಬಿರುಕುಗಳಲ್ಲಿ ಮೇಣದ ಚಿಟ್ಟೆಯು ಮೊಟ್ಟೆ ಇರಿಸಿ ಅದರ ಮರಿಗಳು ಹೆಚ್ಚು ಸಂಖ್ಯೆಯಲ್ಲಿ ಬೆಳೆಯಲು ಕಾರಣವಾಗುವುದು. ಅಡಿಮಣೆಯು ಮುಂಭಾಗದಲ್ಲಿ ಇಳಿಜಾರಾಗಿರುವುದರಿಂದ ಜೇನುನೊಣಗಳು ಆಹಾರದ ಹೊರೆಯನ್ನು ಹೊತ್ತು ಹೊತ್ತು ಹಾರಿಬರುವ ನೊಣಗಳು ಸಲೀಸಾಗಿ ಒಳಸೇರಲು ನೆರವಾಗುವುದು, ಮತ್ತು ಮಳೆ ನೀರು ಜಾರಿ ಹೋಗಲು ಪೂರಕ. ಇದಲ್ಲದೇ ಈ ಮಣೆಯ ತಳಭಾಗ ಮತ್ತು ಮೇಲುಭಾಗವೂ ಸಹ ಬಳಸಲು ಬರುವಂತಹ ರಚನೆಯಲ್ಲಿರುತ್ತದೆ. ಅಡಿಮಣೆಯಲ್ಲಿ ಮುಖದ್ವಾರ ಪಟ್ಟಿಯನ್ನು ಜೋಡಿಸಿಡಬಹುದು. ಈ ಪಟ್ಟಿಯನ್ನು ಜೋಡಿಸಿದಾಗ ಪಟ್ಟಿಯಲ್ಲಿರುವ ಎರಡು‍ ಗರ್ಜು
ಗಳಲ್ಲಿ ಯಾವುದನ್ನು ಚುನಾಯಿಸಿ ಇರಿಸುತ್ತೇವೊ ಅದರಲ್ಲಿಂದ ಮಾತ್ರ ನೊಣಗಳು ಒಳಸೇರಬಹುದು. ಮುಖ ದ್ವಾರ ಪಟ್ಟಿಯನ್ನು ಬೇಸಿಗೆ ಕಾಲದಲ್ಲಿತೆಗೆದಿರಿಸಿ ನೊಣಗಳು ಮುಕ್ತವಾಗಿ ಸಂಸಾರ ಕೋಣೆಯ ಒಳಗೆ ಸೇರುವಂತೆಯೂ ಮಾಡಬಹುದು. ಮಳೆ ಮತ್ತು ಛಳಿಗಾಲದಲ್ಲಿ ಚಿಕ್ಕ ಗರ್ಜು ಇರುವ ಭಾಗವನ್ನು ಬಳಸಿ ವಾತಾಯನ ಹಾಗೂ ಶತ್ರುಕೀಟಗಳ ನಿಯಂತ್ರಣಗೊಳಿಸಬಹುದು. ರಾಣಿತಡೆ ಗೇಟನ್ನು ಇದಕ್ಕೆ ಹೊಂದಿಸಿ ಇರಿಸಿ ಹೊಸಕುಟುಂಭಗಳು ಪರಾರಿಯಾಗುವುದನ್ನು ಕೆಲಮಟ್ಟಿಗೆ ತಡೆಯಬಹುದು. ಈ ಅಡಿಮಣೆಯನ್ನು ಆಗಿಂದಾಗ್ಯೆ ಶುಚಿಮಾಡಿ ಇರಿಸುವುದು ಅಸ್ಟೇ ಅಗತ್ಯ.
ಅಡಿಮಣೆಯ ಮೇಲೆ ಸಂಸಾರ ಕೋಣೆಯನ್ನು ಇರಿಸಬಹುದು. ಸಂಸಾರ ಕೋಣೆಯಲ್ಲಿ ಸುಮಾರಾಗಿ ಚೌಕಾಕಾರ ಹೋಲುವಂತಹ ಚಲಿಸುವ ಅಂದರೆ ತೆಗೆದು ಪುನಃ ಇರಿಸಲು ಬರುವ ಮತ್ತು ೭ಮಿ.ಮೀ. ನಿರ್ದಿಷ್ಟ ಅಂತರದಲ್ಲಿ ನೊಣಗಳ ದಾರಿಯೊಂದಿಗೆ ೮ ಚೌಕಟ್ಟುಗಳಿವೆ. . ಈಚವ್ಕಟ್ಟುಗಳಲ್ಲಿ ಅದರ ಮಧ್ಯದಲ್ಲಿ ನೇರವಾಗಿ ನೊಣಗಳು ಎರಿ ರಚಿಸಲು ಸುಲಭವಾಗುವಂತೆ ರಚನೆ ಇರುವುದು. ಇದರಲ್ಲಿ ಮೇಣದ ತಳಹದಿಗಳನ್ನೂ ಮಾರ್ಗರ್ಶಿಯಾಗಿ ಅಂಟಿಸಿ ಕೊಡಬಹುದು. ಇದರಿಂದ ನೊಣಗಳಿಗೆ ಎರಿಯನ್ನು ನೇರವಾಗಿ ಮತ್ತು ಶೀಘ್ರವಾಗಿ ನಿರ್ಮಿಸಲು ನೆರವಾಗುವುದು. ಈರೀತಿ ರಚಿಸಿದ ಎರಿಗಳು ಚೌಕಟ್ಟುಳಿಂದ ಕಳಚಿ ಬೀಳದಂತೆ ಭದ್ರವಾಗಿರಲು ತಂತಿಯನ್ನೂ ಜೋಡಿಸಬಹುದು.ಇದರಲ್ಲಿಯೇ ಒತ್ತರಿಸುವ ಹಲಗೆಯನ್ನು ಬಲ ಹೀನ ಕುಟುಂಬಗಳಿಗಾಗಿ ಅಳವಡಿಸಲು ಸಾಧ್ಯವಾಗುವುದು, ಈ ಮೊದಲು ಒಂದು ಚೌಕಟ್ಟನ್ನು ಹೊರ ತೆಗೆದು ನಂತರವಷ್ಟೇ ಒತ್ತರಿಸುವ ಹಲಗೆಯನ್ನು ಇರಿಸಬೇಕಾಗುವುದು. ಈ ಕೋಣೆಯಲ್ಲಿರುವ ಎರಿಗಳಲ್ಲಿ ರಾಣಿನೊಣವು ಮೊಟ್ಟೆ ಇರಿಸುವುದು ಮತ್ತು ಜೇನು ಸಂಸಾರ ಅಭಿವೃದ್ಧಿಯಾಗುವುದು. ಆದುದರಿಂದಲೇ ಇದಕ್ಕೆ ಸಂಸಾರ ಕೋಣೆ ಎನ್ನಲಾಗಿದೆ.
ಜೇನು ಪೆಟ್ಟಿಗೆಗಳಲ್ಲಿ ಒಂದೇ ಅಳತೆ ಹೊಂದಿರುವ ಚೌಕಟ್ಟುಗಳನ್ನು ಇರಿಸುವುದು ತೀರಾ ಅಗತ್ಯ. ಇದರಿಂದ ಹಲವು ಉಪಯೋಗಗಳು ದೊರೆಯುತ್ತವೆ. ಜೇನು ಕುಟುಂಬವನ್ನು ವಿಭಾಗಿಸುವಾಗ, ಜೇನುತುಪ್ಪ ತೆಗೆಯುವಾಗ, ನಿರ್ಹವಣೆಯ ವಿವಿಧ ಹಂತಗಳಲ್ಲಿ, ಎರಿಗಳನ್ನು ಎರವಲು ನೀಡಲು ಮತ್ತು ಸ್ಥಳಾಂತರ ಜೇನು ಕೃಷಿ ನೆಡಸಲು ಸಹ ಪೂರಕವಾಗುವುದು. ಭಾರತದಲ್ಲಿ ಆಚರಣೆಗೆ ತಂದಿರುವ ಐ.ಎಸ್.ಐ."ಎ" ಮತ್ತು"ಬಿ" ಮಾದರಿ ಜೇನು ಪೆಟ್ಟಿಗೆಗಳಲ್ಲಿ ಭಾರತೀಯ ತುಡುವೆ ಜೇನು ಕುಟುಂಬಗಳನ್ನು ಸುಲಭವಾಗಿ ಪಾಲನೆ ಮಾಡಬಹುದು. ಹಾಗೂ ವನ್ಯಜೇನು ಕುಟುಂಬಗಳನ್ನು ಪೊಟರೆ/ಹುತ್ತಗಳಲ್ಲಿರುವ ತುಡುವೆ ಕುಟುಂಬಗಳನ್ನು ಸೇರಿಸಿ ಆ ಪೆಟ್ಟಿಗೆಯಲ್ಲೇ ನೆಲೆಸುವಂತೆ ನೋಡಿಕೊಳ್ಳಲು ಸುಲಭ. ಈ ಪೆಟ್ಟಿಗೆಗಳಲ್ಲಿ ಮುಖ್ಯವಾಗಿ ನಾಲ್ಕು ಭಾಗಗಳಿವೆ. ಅವೆಂದರೆ ೧)ಅಡಿಮಣೆ, ೨)ಸಂಸಾರ ಕೋಣೆ, ೩)ಜೇನು ಕೋಣೆ, ೪)ಮೇಲ್ಮುಚ್ಚಳ ಹೀಗೆ ನಾಲ್ಕು ಭಾಗಗಳಲ್ಲದೆ ಈ ನಾಲ್ಕು ಭಾಗಗಳ ಉಪ ಭಾಗಗಳೂ ಸಹ ಇವೆ. ಉದಾ: ಅಡಿಮಣೆಯಲ್ಲಿ ಮುಖದ್ವಾರ ಪಟ್ಟಿ ಇದಕ್ಕೆ ಹೊಂದಿಸಲು ಬರುವಂತೆ ರಾಣಿ ತಡೆ ದ್ವಾರವಿರಿಸಬಹುದು.
ಸಂಸಾರ ಕೋಣೆಯ ಮೇಲೆ ಜೇನು ಕೋಣೆಯನ್ನು ಇರಿಸಬಹುದು. ಜೇನು ಕೋಣೆಯು ಸಹ ೮ ಚೌಕಟ್ಟುಗಳನ್ನು ಹೊಂದಿರುತ್ತದೆ. ಈ ಕೋಣೆಯಲ್ಲೂ ಸಹ ೭ಮಿ.ಮೀ. ಅಂತರದಲ್ಲಿರುವಂತೆ ಚೌಕಟ್ಟುಗಳಿರುತ್ತವೆ. ಜೇನು ಕೋಣೆಯು ಎತ್ತರದಲ್ಲಿ, ಸಂಸಾರ ಕೋಣೆಯ ಸುಮಾರು ಅರ್ಧದಷ್ಟು ಇರವುದು. ಈ ಕೋಣೆಯೊಳಗಿನ ೮ ಚೌಕಟ್ಟುಗಳಿಗೂ ಪ್ರತಿಯೊಂದರ ಒಳಗೆ ಮೇಣದ ತಳಹದಿಯನ್ನು ಪೂರ್ಣವಾಗಿ ಕೊಡುತ್ತಾರೆ.
ಕೆಲವೊಮ್ಮೆ ಒಂದು ಜೇನುಕೋಣೆಯ ಮೇಲೆ ಇನ್ನೊಂದು ಅಥವಾ ಹೆಚ್ಚು ಜೇನು ಕೋಣೆ ಜೋಡಿಸಬೇಕಾಗಬಹುದು. ಜೇನು ಕೋಣೆಯಲ್ಲಿ ಜೇನು ನೊಣಗಳು ದಿನವಹಿ ದುಡಿದು ಸಂಪಾದಿಸಿ ದೊರೆತ ಆಹಾರವನ್ನು ಉಪಯೋಗಿಸಿದ ನಂತರ ಮಿಕ್ಕುಳಿದ ಆಹಾರವನ್ನು ದಾಸ್ತಾನು ಮಾಡಿ ಕಾಪಿಡುತ್ತವೆ. ಆದುದರಿಂದಲೇ ಈ ಭಾಗವನ್ನು ಜೇನುಕೋಣೆ ಎನ್ನಲಾಗಿದೆ.
ಜೇನು ಕೋಣೆಯ ಮೇಲೆ/ ಸಂಸಾರ ಕೋಣೆಯ ಮೇಲೆ ಅಗತ್ಯವಿದ್ದರೆ ಒಳಮುಚ್ಚಳ ಇರಿಸಬಹುದು. ಇದು ನೊಣಗಳಿಗೆ ಗೂಡಿನೊಳಗಿನ ಶಾಖ ಕಾಪಾಡಿಕೊಳ್ಳಲು ನೆರವಾಗುವುದು. ಅನೇಕರು ಈ ಒಳಮುಚ್ಚಳವನ್ನು ಬಳಸದೇ ಜೇನು ಕೋಣೆಯ ಮೇಲೆ/ಸಂಸಾರ ಕೋಣೆಯ ಮೇಲೆ ನೇರವಾಗಿ ಮೇಲುಮುಚ್ಚಳವನ್ನು ಇರಿಸುತ್ತಾರೆ.
ಅರಸನಾಳ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಮೆರವಣಿಗೆಯು ವಿಧ್ಯುಕ್ತ ಅಥವಾ ಔಪಚಾರಿಕ ರೀತಿಯಲ್ಲಿ ನಡೆಯುತ್ತಿರುವ ಜನರ ಸಂಘಟಿತ ಸಮೂಹ. ಎಲ್ಲ ಜನರಲ್ಲಿ ಮತ್ತು ಎಲ್ಲ ಕಾಲಗಳಲ್ಲಿ ಮೆರವಣಿಗೆಗಳು ಕ್ರಮಬದ್ಧ ಮತ್ತು ಪ್ರಭಾವಶಾಲಿ ಕಾರ್ಯಕ್ರಮದ ರೂಪದಲ್ಲಿನ ಸಾರ್ವಜನಿಕ ಆಚರಣೆಯ ಸಹಜ ರೂಪವಾಗಿವೆ. ಪ್ರಾಚೀನ ಸ್ಮಾರಕಗಳು ಧಾರ್ಮಿಕ ಮತ್ತು ವಿಜಯೋತ್ಸವದ ಮೆರವಣಿಗೆಗಳನ್ನು ಹೇರಳವಾಗಿ ಚಿತ್ರಿಸಿವೆ, ಉದಾ. ಈಜಿಪ್ಟ್‌ನ ಧಾರ್ಮಿಕ ಮೆರವಣಿಗೆಗಳು, ಕೆಲವು ಬಘಾಜ಼್-ಕೇಯಿಯ ಬಂಡೆ ಕೆತ್ತನೆಗಳಲ್ಲಿ ಚಿತ್ರಿಸಲ್ಪಟ್ಟಿವೆ, ಗ್ರೀಕ್ ಕಲೆಯಲ್ಲಿ ಮೆರವಣಿಗೆಗಳ ಅನೇಕ ನಿರೂಪಣಗಳು, ಇದು ಪಾರ್ಥೆನಾನ್ ಅಲಂಕರಣಪಟ್ಟಿಯ ಮಹಾ ಪ್ಯಾನ್ಯಾಥನೇಯಾ ಸಂಬಂಧಿ ಮೆರವಣಿಗೆಯಲ್ಲಿ ಅಂತ್ಯಗೊಂಡಿತು, ಮತ್ತು ಟೈಟಸ್‍ನ ಕಮಾನಿನಲ್ಲಿರುವಂತಹ ರೋಮನ್ ವಿಜಯೋತ್ಸವ ಸಂಬಂಧಿ ಉಬ್ಬುಕೆತ್ತನೆಗಳು.
ಒಂದು ಮೆರವಣಿಗೆಯನ್ನು ಕೇವಲ ಒಂದೇ ದಿಕ್ಕಿನಲ್ಲಿ ನಡೆಯುತ್ತಿರುವ ಜನರಿಗಿಂತ ಹೆಚ್ಚು ಅರ್ಥಪೂರ್ಣವಾಗಿಸಲು ಅನೇಕ ಅಂಶಗಳನ್ನು ಬಳಸಬಹುದು:
ಭಕ್ತಿ ಪದದ ಅರ್ಥವು ಕಾಮಕ್ಕೆ ಹೋಲುತ್ತದೆ ಆದರೆ ವಿಭಿನ್ನವಾಗಿದೆ. ಕಾಮವು ಭಾವನಾತ್ಮಕ ಸಂಪರ್ಕವನ್ನು ಸೂಚಿಸುತ್ತದೆ, ಕೆಲವೊಮ್ಮೆ ಇಂದ್ರಿಯ ಭಕ್ತಿ ಮತ್ತು ಕಾಮಪ್ರಚೋದಕ ಪ್ರೀತಿಯೊಂದಿಗೆ. ಭಕ್ತಿ, ಇದಕ್ಕೆ ವಿರುದ್ಧವಾಗಿ, ಆಧ್ಯಾತ್ಮಿಕ, ಧಾರ್ಮಿಕ ಪರಿಕಲ್ಪನೆಗಳು ಅಥವಾ ತತ್ವಗಳಿಗೆ ಪ್ರೀತಿ ಮತ್ತು ಭಕ್ತಿ, ಅದು ಭಾವನೆ ಮತ್ತು ಬುದ್ಧಿಶಕ್ತಿ ಎರಡನ್ನೂ ತೊಡಗಿಸುತ್ತದೆ. ಕರೆನ್ ಪೆಚೆಲಿಸ್ ಹೇಳುವಂತೆ ಭಕ್ತಿ ಪದವನ್ನು ವಿಮರ್ಶಾತ್ಮಕವಲ್ಲದ ಭಾವನೆ ಎಂದು ಅರ್ಥೈಸಿಕೊಳ್ಳಬಾರದು, ಆದರೆ ಬದ್ಧ ನಿಶ್ಚಿತಾರ್ಥ ಎಂದು. ಹಿಂದೂ ಧರ್ಮದಲ್ಲಿನ ಭಕ್ತಿ ಚಳುವಳಿಯು ಮಧ್ಯಕಾಲೀನ ಯುಗದಲ್ಲಿ ಒಂದು ಅಥವಾ ಹೆಚ್ಚಿನ ದೇವರು ಮತ್ತು ದೇವತೆಗಳ ಸುತ್ತ ನಿರ್ಮಿಸಲಾದ ಧಾರ್ಮಿಕ ಪರಿಕಲ್ಪನೆಗಳಿಗೆ ಪ್ರೀತಿ ಮತ್ತು ಭಕ್ತಿಯ ಮೇಲೆ ಹೊರಹೊಮ್ಮಿದ ಕಲ್ಪನೆಗಳು ಮತ್ತು ನಿಶ್ಚಿತಾರ್ಥವನ್ನು ಸೂಚಿಸುತ್ತದೆ. ಭಕ್ತಿ ಆಂದೋಲನವು ಸ್ಥಳೀಯ ಭಾಷೆಗಳನ್ನು ಬಳಸಿಕೊಂಡು ಜಾತಿ ವ್ಯವಸ್ಥೆಯ ವಿರುದ್ಧ ಬೋಧಿಸಿತು, ಇದರಿಂದ ಸಂದೇಶವು ಜನಸಾಮಾನ್ಯರಿಗೆ ತಲುಪಿತು. ಭಕ್ತಿಯನ್ನು ಆಚರಿಸುವವನನ್ನು ಭಕ್ತ ಎಂದು ಕರೆಯಲಾಗುತ್ತದೆ.
2ನೇ ಸಹಸ್ರಮಾನದಲ್ಲಿ ಭಾರತದಲ್ಲಿ ಭಕ್ತಿ ಆಂದೋಲನವು ವೇಗವಾಗಿ ಹರಡಿತು ಎಂದು ಕೆಲವು ವಿದ್ವಾಂಸರು ಹೇಳುತ್ತಾರೆ, ಇದು ಇಸ್ಲಾಂ ಆಗಮನ ಮತ್ತು ನಂತರದ ಭಾರತದಲ್ಲಿ ಇಸ್ಲಾಮಿಕ್ ಆಳ್ವಿಕೆ ಮತ್ತು ಹಿಂದೂ-ಮುಸ್ಲಿಂ ಸಂಘರ್ಷಗಳಿಗೆ ಪ್ರತಿಕ್ರಿಯೆಯಾಗಿದೆ. ಈ ದೃಷ್ಟಿಕೋನವನ್ನು ಕೆಲವು ವಿದ್ವಾಂಸರು ವಿರೋಧಿಸಿದ್ದಾರೆ, ರೇಖಾ ಪಾಂಡೆ ಅವರು ಸ್ಥಳೀಯ ಭಾಷೆಯಲ್ಲಿ ಭಾವಪರವಶ ಭಕ್ತಿ ಗೀತೆಗಳನ್ನು ಹಾಡುವುದು ಮುಹಮ್ಮದ್ ಜನಿಸುವ ಮೊದಲು ದಕ್ಷಿಣ ಭಾರತದಲ್ಲಿ ಸಂಪ್ರದಾಯವಾಗಿತ್ತು ಎಂದು ಹೇಳಿದ್ದಾರೆ. ಪಾಂಡೆ ಪ್ರಕಾರ, ಮುಸ್ಲಿಂ ವಿಜಯದ ಮಾನಸಿಕ ಪ್ರಭಾವವು ಆರಂಭದಲ್ಲಿ ಹಿಂದೂಗಳ ಸಮುದಾಯ ಶೈಲಿಯ ಭಕ್ತಿಗೆ ಕೊಡುಗೆ ನೀಡಿರಬಹುದು. ಇನ್ನೂ ಇತರ ವಿದ್ವಾಂಸರು ಹೇಳುವಂತೆ ಮುಸ್ಲಿಂ ಆಕ್ರಮಣಗಳು, ದಕ್ಷಿಣ ಭಾರತದಲ್ಲಿನ ಹಿಂದೂ ಭಕ್ತಿ ದೇವಾಲಯಗಳನ್ನು ಅವರು ವಶಪಡಿಸಿಕೊಳ್ಳುವುದು ಮತ್ತು ಸ್ಥಳೀಯ ಜನರಿಂದ ಸಿಂಬಲ್‌ಗಳಂತಹ ಸಂಗೀತ ವಾದ್ಯಗಳನ್ನು ವಶಪಡಿಸಿಕೊಳ್ಳುವುದು/ಕರಗಿಸುವುದು, 18 ನೇ ಶತಮಾನದಲ್ಲಿ ಭಕ್ತಿ ಸಂಪ್ರದಾಯಗಳ ನಂತರದ ಸ್ಥಳಾಂತರಕ್ಕೆ ಅಥವಾ ಅವನತಿಗೆ ಭಾಗಶಃ ಕಾರಣವಾಗಿದೆ.